تسجيل الدخول باستخدام حسابك مع
لاسكالا: رواية عن الغضب والحب
على ضهر الرواية مكتوب..
عندما يرسم لك أحد من تحبهم طريقك، لا تتبعه.. هو يريد أن يرى نفسه فيك، العرفان والاستسلام لا يصنعان صروحًا كبيرة، بداخله شيء يختلف.. شيء يستحق أن تأخذ بيده، لأنه خلق لك وحدك، وله وحده أنت خلقت.
مش فاهمين حاجة؟ هو ده أسلوب نور عبد المجيد الكاتبة الجميلة اللي عارفة إزاي تشوق الناس وتخليهم مركزين معاها علشان يكملوا قراية، وطبعًا هي شاطرة في اختيارها للعنوان اللي يشد، والعنوان (لاسكالا) هو اسم الأوبرا المشهورة في ميلانو بإيطاليا، أوبرا (لاسكالا) تقريبًا كده أشهر أوبرا في العالم، والاسم زي ما قولنا بيشد اللي بيقرأ يعني اللي عارف المعنى عايز يعرف مال الأوبرا ومال الرواية، واللي مش عارف المعنى عايز برضه يفهم إيه موضوع لاسكالا.
الحكاية أن الأوبرا الفن الجميل ده بكل اللي بيعمله فينا، زي حياة البنت الجميلة (يسر) والرواية عاملة زي قصص الأوبرا اللي بتتمثل وبيظهر فيها خير وشر وحب وكره وحاجات كتير.
الرواية بتحكي قصة حياة رجل اسمه (الغندور)، قصة متشابكة فيها تفاصيل كتير وفيها كتير عن الحب والألم والغضب كمان، يسر بنته اللي بتحاول ترضيه بكل الطرق مش علشان هي بتحبه، لكن علشان يرضى هو عنها، ويخليها تلعب الباليه اللي بتحبه، وزوجته الأجنبية اللي سابته وسابت بنتها (يسر) واختفت، وهي مش عارفة هل ماتت زي ما بيقولوا لها، ولا لسه عايشة؟
طه السواق العجوز الغريب اللي ساب بحيرة البرلس وراح اشتغل سواق في القاهرة، وحبته كل عيلة الغندور، وهو كمان حبهم، لكن تحس أنه شايل سر جواه مش عايز يحكي لحد عليه، ووسط كل حالة الحب اللي هتعيشها في الرواية، هتقابلك شخصية (قدرية) اللي بتكره يسر علشان مش بتحب والدتها، قصص كتير وحاجات داخلة جوه بعضها، ساعات تحس أنك فاهم كل التفاصيل، وساعات لازم تستنى الراوي لما يحكي لك علشان تفهم.
الكاتبة نور عبد المجيد موهوبة في كتابتها، يعني من أول الجواب اللي بييجي للغندور وبدايته، (بسم الله العزيز المنتقم) وجوه الجواب رسالة طويلة لواحدة مبسوطة أن الغندور تعبان ومريض ومستنياه يموت، وطريقة نور في الكتابة بتخليها متميزة علشان نور بتنقي كلامها وبتعرف إزاي تحطه في مكانه الصح.. نور بتقول:
"أسباب العشق دايمًا واهية، وحدها أسباب الكراهية دومًا واضحة منطقية" وهو ده ملخص الرواية.
المجموعة عبارة عن سلسلة متصلة بـ تتكون من 28 قصة صدقنا مش كثير لأنك مش هـ تلحق تحس بالملل، فكلها يوميات موجودة فى كل بيوتنا المصرية.
مجموعة د. سهيلة القصصية قريبة جدًا من مسلسل "عائلة شلش" أكيد كلنا فاكرينه طبعًا ووجه الشبه اللى حاضر قوى تلاقيه فى اليوميات الزوجية الساخرة.
اقرأ اليوميات وعيش مع قصص مختلفة بحكايات كثير زى "العيش والعيشة واللى عايشينها، وهنا قرر زوجى أنه مش عامل ريجيم، إيه رأيك تنتحرى أنت الأول، كارت أحمر، شركة تأييف سى السيد".
من الآخر المجموعة حلوة خفيفة استطاعت د. سهيلة أنها هـ ترسم البسمة على وجوهنا وبجد مجرد ما تبدأ تقرأها هـ تحب قوى تكملها وده اللى هـ تعرفه لما تقرأها.
لما عملنا بحث عن الرواية، علشان نشوف المكتوب عنها لاقينا ناس كتير قوي بتشكر فيها، لكن فيه شخص كتب عنها رفيو قوي على موقع "goodreads"بيقول فيه: "مش هقول لك الرواية حلوة والكلام ده لأن هيكون قليل عليها قوي، الرواية فوق الرائعة، كمية المشاعر اللي فيها حلوة وصادقة وصعبة قوي، من زمان ماقرتش حاجة كده، عايز أقول لك إني عينية مابطلتش تدمع من أول ما بدأت اقرأ لحد ما خلصتها، بقرأ فيها ونفسي أخلصها ، بس بتيجي فيها مواقف مش بقدر أكمل من فرط المشاعر اللي فيه".
الرواية عبارة عن وجع قلب، لو حبينا نلخصها يعني وإحنا بنتكلم عنها، ناس كتيرة اتكلمت عن المشاعر اللي فيها وعن الحب الصادق، لكن بجد هي رواية بتوجع القلب، علشان جنب المشاعر اللي فيها مليانة كمية حزن ووجع وفراق مش طبيعي، مع إنها 279 صفحة، يعني مش كبيرة قوي، بس مليانة بالمشاكل اللي بتدور حوالين الغربة والحب، مش كل واحد سافر بيحس بغربة، ممكن الواحد يكون عايش بين أهله وناسه وحاسس بالغربة برضه، ودي بقى بتبقى غربة صعبة جدًا وبتتعب الواحد قوي، ممكن تخليه يعيط وهو قاعد لوحده من غير سبب.
الرواية دي بتتكلم عن الهروب من الواقع اللي عايشينه بلغة كلها حاجات حلوة وتصوير للمشاهد هادي جدًا ومتسلسل وبيسمع للمشهد اللي وراه، هنقرأ الرواية، وكمان هنعرف فيها أن مش كل تجمع لشوية ناس وبينهم قرابة هيبقى اسمهم "عائلة" ممكن عيلتك تبقى هي اللي بتبعدك عنها، ممكن تحس بالغربة جواها، إحنا مش عايزين نتكلم عن أحداث الرواية قد ما عايزين نتكلم عن وصف محمود بكري للمشاعر، وعن لغته اللي بيدخلها في الحوارات بين الشخصيات، ويمكن دي تاني حاجة هتشدكم في الرواية، هو مش عامل حوارات بالفصحى، حوارات الشخصيات بالعامية وبيدخل فيها الكلام اللي بنقوله في حياتنا، وده بيخلي الشخصيات حية كأننا عايشين معاهم، وبيقربهم لقلبنا أكتر، ودي شطارة من الكاتب لازم نتكلم عنها.
"ود" و "حمزة" و"علا" علاقات غريبة ومتداخلة بين الشخصيات دي هتعيشوا معاها علاقات بعيدة عن الابتذال والزحمة فيها هدوء نفسي يطلعك بره الدنيا (من أبعد مكان جواك).
Loading...